Spojene posude
<s>Spojene posude su međusobno povezane posude tako da se tekućina u njima može slobodno gibati iz jedne u drugu.</s><s>Visina stupca tekućine u svim je spojenim posudama jednaka, što se naziva zakonom o spojenim posudama.</s>

<s>Ako uzmemo cijev u obliku slova U i nalijemo u nju vodu, vidjet ćemo da će voda u jednom i drugom kraku biti jednako visoko.</s><s>To proizlazi iz činjenice što hidrostatski tlak na svakom mjestu cijevi koja spaja posude ovisi samo o visini stupca tekućine do površine nad tim mjestom.</s><s>Kad bi visine obiju strana kod cijevi istog presjeka bile različito visoke, značilo bi da s jedne strane djeluje veća sila nego s druge, pa bi to izazvalo strujanje tekućine dok se ne bi izjednačile visine u posudama.</s><s>U vodokaznoj cijevi kotla voda stoji jednako visoko kao i u kotlu.</s><s>Kad se u blizini rijeke iskopa bunar, voda koja se iz rijeke provlači kroz pjeskovito tlo, takozvana temeljna voda, napuni bunar i stoji jednako visoko kao što je i vodostaj rijeke.</s>

<s>Nalaze li se u U cijevi dvije tekućine koje se ne miješaju, na primjer ulje i voda, dakle različitih specifičnih težina, obje razine tekućina u istoj visini.</s><s>Ulje ima manju specifičnu težinu γ1, pa je potreban viši stupac ulja da svojim pritiskom drži ravnotežu stupcu vode u drugom kraku.</s><s>Vrijedi:</s>

<s>Zaključak: specifične težine, odnosno gustoće dviju tekućina u spojenim posudama odnose se obrnuto proporcionalno kao visine njihovih stupaca.</s><s>Iz navedenog izraza vidimo da ovakva cijev omogućuje određivanje specifične težine neke tekućine ako su poznate ostale 3 veličine.</s>

<s>Primjena</s>

<s>Vodovod</s>

<s>Vodovod se uglavnom osniva na zakonu spojenih posuda, odnosno na djelovanju hidrostatskog tlaka.</s><s>Takav vodovodni sustav sastoji se od vodospreme (rezervoara) koji mora biti smješten na povišenom mjestu.</s><s>U vodospremu se tlači voda pomoću jakih sisaljki u pumpnim stanicama iz rijeke ili naročitih rezervoara u kojima se skuplja dobro filtrirana riječna voda.</s><s>Od vodospreme vodi glavna cijev po gradu od koje izlaze odvojci vodovodnih cijevi u pojedine kuće.</s><s>Da se cijevi ne bi smrzavale, stavljaju se u zemlju, na dubinu veću od 2 metra.</s><s>Sve te cijevi čine sustav spojenih posuda u kojima je voda na istoj visini.</s><s>Obično je gradska vodovodna mreža građena po takozvanom kružnom sustavu.</s><s>Glavna cijev čini tu kao neki prsten od kojeg idu vodovodne cijevi u raznim pravcima.</s><s>Na taj je način moguće, u slučaju neispravnosti, isključiti bilo koji odvod od glavne cijevi, a da se ne spriječi snabdijevanje drugih dijelova gradskog vodovoda.</s><s>Voda kojom se snabdijeva gradsko stanovništvo, mora se pročistiti posebnim filtrima.</s>

<s>Arteški bunar</s>

<s>Na osnovu spojenih posuda zasniva se i arteški bunar.</s><s>Temeljna voda može izbijati nad površinom ako se bunar iskopa na mjestu gdje se teren spušta.</s>

<s>Ustava ili brana</s>

<s>Primjena spojenih posuda može se također vidjti kod ustava ili brana koje služe za prolaz brodova na rijekama ili kanalima kada brod treba, na primjer, spuštati na manju visinu.</s><s>Na kanalu se postavlja nekoliko vrata (brodska prevodnica) koja ga dijele na više dijelova.</s><s>U svakom dijelu kanala brod stoji na drugoj visini.</s><s>Kada brod dođe do brodske prevodnice, čeka dok se razina vode u kanalu iza vrata (ustava ili zapornica) izjednači s razinom ispred vrata.</s><s>Pošto se razine izjednače, vrata se otvaraju, brod prolazi u drugi dio kanala, a vrata se iza njega zatvaraju.</s><s>I to se tako nastavlja dok brod ne prođe kroz cijeli kanal.</s>

<s>Izvori</s>

<s>Hidraulika</s>

